טיבו קורטואה

טִיבּוֹ ניקולא מארק קוּרְטוּאָה (בצרפתית: Thibaut Nicolas Marc Courtois; נולד ב-11 במאי 1992) הוא כדורגלן בלגי המשחק בעמדת השוער בריאל מדריד מהלה ליגה ובנבחרת בלגיה. בגיל 7 הצטרף למחלקת הנוער של ראסינג גנק. בגיל 17 בשנת 2009 עלה לקבוצת הבוגרים של המועדון. ב-17 באפריל 2009 ערך את הופעת הבכורה שלו בקבוצה הבוגרת כששיחק נגד גנט. היה זה משחקו היחיד באותה עונה. בעונה שלאחר מכן, בעונת 2009/2010 לא זכה כלל לדקות משחק. בעונה שלאחר מכן קודם לעמדת השוער הראשון של הקבוצה ושותף ב-40 משחקים. בעונה זו זכה להערכה רבה ובסיומה הועבר לצ'לסי תמורת 7.9 מיליון פאונד. לאחר חתימתו בצ'לסי, הושאל לאתלטיקו מדריד במשך שלוש עונות, וזכה עמה בליגה האירופית (לאחר ניצחון 3–0 במשחק הגמר על אתלטיק בילבאו), בליגה הספרדית ובסגנות ליגת האלופות. לאחר שלוש עונות חזר לצ'לסי, וערך את הבכורה שלו נגד ברנלי במשחק הליגה הראשון של העונה. בעונתו הראשונה זכה עם הקבוצה באליפות אנגליה ובגביע הליגה. בסיום עונת 2016/2017 זכה בפרס כפפת הזהב בפרמייר ליג. ב-8 באוגוסט 2018 חתם קורטואה בקבוצת הכדורגל הספרדית ריאל מדריד לשש שנים. ב-24 בספטמבר 2018 זכה בפרס שוער השנה בעולם עקב יכולתו במונדיאל 2018. בגמר ליגת האלופות 2022 נבחר לשחקן המצטיין בניצחון קבוצתו 1–0 על ליברפול כשהוא קובע שני שיאים (מאז החלה מדידת הנתונים ב-2003/2004) – תשע הצלות במשחק הגמר וסך הכול 59 הצלות בקמפיין אחד. ב-10 באוגוסט 2023, יומיים לפני המשחק הראשון של ריאל בעונת 2024\2023, נפצע קורטואה וקרע את הרצועה הצולבת וכתוצאה מכך נעדר רוב העונה. ב-1 ביוני 2024 פתח במשחק גמר ליגת האלופות שהסתיים בניצחון 0–2 על בורוסיה דורטמונד ובזכייה בפעם ה-15 בתולדות המועדון. בשנים 2009–2010 שיחק גם בנבחרת הנוער של בלגיה עד גיל 18. באוקטובר 2011 קורטואה זומן לראשונה לסגל נבחרת בלגיה הבוגרת. חודש לאחר מכן ערך את הופעת הבכורה שלו בבוגרים של בלגיה במשחק הידידות נגד נבחרת צרפת שהסתיים בתיקו 0–0, מה שהפך אותו לשוער הצעיר ביותר באותה עת ששיחק בנבחרת בלגיה. במוקדמות מונדיאל 2014 שיחק בכל המשחקים, ובמהלכם לא ספג שער בשישה מתוך עשרת המשחקים. במונדיאל 2014 שיחק בחמשת המשחקים של נבחרתו, שנעצרה ברבע הגמר. קורטואה עזר לנבחרתו להעפיל ליורו אחרי 16 שנה. ביורו 2016 נבחרת בלגיה הגיעה שוב עד לרבע הגמר שם הפסידה לנבחרת ויילס. לאחר המשחק האשים את מאמן הנבחרת, מארק וילמוטס בהפסד. במונדיאל 2018 שיחק קורטואה בכל משחקי נבחרתו, שהעפילה לחצי הגמר לראשונה מאז מונדיאל 1986. בשלב רבע הגמר הצטיין בניצחון 1–2 על נבחרת ברזיל. אחרי הפסד בחצי הגמר לנבחרת צרפת. בלגיה ניצחה את נבחרת אנגליה וסיימה במקום השלישי לראשונה בתולדותיה. במהלך המונדיאל רשם קורטואה 27 הצלות, יותר מכל שוער אחר וזכה בכפפת הזהב בתור השוער הטוב במונדיאל. נכלל בסגל נבחרת בלגיה לטורניר מונדיאל 2022. לא נכלל בסגל הנבחרת ביורו 2024. קורטואה נולד בברי, פלנדריה שבבלגיה, למשפחה נוצרית. אביו ממוצא ולוני, ואילו אמו ממוצא פלמי. הוא דובר הולנדית וצרפתית (שפות אמו ואביו), בנוסף לספרדית ולאנגלית. לקורטואה בת ובן מבת זוגו לשעבר, הספרדייה מרטה דומינגז. השניים נפרדו ב-2017. מאז יולי 2021 הוא בזוגיות עם הדוגמנית הישראלית מישל גרציג, הם התארסו ב-4 ביוני 2022 והתחתנו ב-26 ביוני 2023. ב-30 במרץ 2024 נולדה להם בת משותפת בשם אלי. קבוצתיים ראסינג גנק אליפות בלגיה: 2010/2011 אתלטיקו מדריד אליפות ספרד: 2013/2014 הליגה האירופית: 2011/2012 הסופר-קאפ האירופי: 2012 גביע המלך הספרדי: 2012/2013 צ'לסי אליפות אנגליה (2): 2014/2015, 2016/2017 הגביע האנגלי: 2017/2018 גביע הליגה האנגלית: 2014/2015 ריאל מדריד אליפות ספרד (3): 2019/2020, 2021/2022, 2023/2024 הסופר קאפ הספרדי (2): 2020, 2021/2022 אליפות העולם לקבוצות: 2018 ליגת האלופות (2): 2021/2022 עונת 2023/2024 בליגת האלופות הסופר-קאפ האירופי (2) : 2022, 2024 אישיים שוער השנה בליגה הבלגית: 2010/2011 פרס זאמורה (3): 2012/2013, 2013/2014, 2019/2020 שחקן החודש בלה ליגה: ינואר 2020 נבחרת העונה של ליגת האלופות: 2013/2014, 2020/2021 כפפת הזהב בפרמייר ליג: 2016/2017 כפפת הזהב של המונדיאל: 2018 נבחרת הטורניר של המונדיאל: 2018 שוער השנה בעולם של פיפ"א: 2018 השוער הטוב בעולם מטעם IFFHS:‏ 2018 קבוצת השנה העולמית מטעם IFFHS:‏ 2018 גביע יאשין: 2022 כפפת הזהב 2022 מדיה וקבצים בנושא טיבו קורטואה בוויקישיתוף אתר האינטרנט הרשמי של טיבו קורטואה (באנגלית) טיבו קורטואה, ברשת החברתית פייסבוק טיבו קורטואה, ברשת החברתית אקס (טוויטר) טיבו קורטואה, ברשת החברתית אינסטגרם טיבו קורטואה, סרטונים בערוץ היוטיוב טיבו קורטואה, ערוץ באתר Twitch.tv טיבו קורטואה, באתר Transfermarkt טיבו קורטואה, באתר Soccerway טיבו קורטואה, באתר BDFutbol טיבו קורטואה, באתר WorldFootball.net טיבו קורטואה, באתר National Football Teams טיבו קורטואה, באתר FootballDatabase.eu טיבו קורטואה, באתר ESPN טיבו קורטואה באתר הרשמי של צ'לסי יניב חלילי, הודף את האנטישמיות, באתר "ידיעות אחרונות", 1 בפברואר 2018 Courtois, Realmadrid.com ‏קרלו אנצ'לוטי בודד בפסגה, טיבו קורטואה קבע שני שיאי מפעל, באתר ספורט1, 29 במאי 2022 "וילמוטס וקורטואה החליפו מהלומות בחדר ההלבשה", באתר ערוץ הספורט, 2 ביולי 2016 Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית) מישל גרציג – Mishel gerzig, באתר סוכנות ADD שבוע חלומי: טיבו קורטואה התארס למישל גרציג, באתר ONE‏, 4 ביוני 2022 קשת ברגסון ג'קובס, חתונת השנה: מישל גרציג וטיבו קורטואה התחתנו, באתר וואלה, ‏28 ביוני 2023